
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1842 

13 Δεκεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση και συγκρότηση Ομάδας Εργασίας για 
την αναθεώρηση του σχεδιασμού των προκηρύ¬ 
ξεων των έργων που θα διενεργηθούν από την 
Ειδική Υπηρεσία Εφαρμογής Συγχρηματοδο- 
τούμενων Ενεργειών από το ΕΚΤ, στο πλαίσιο 
των Ε.Π. «ΑΠΑΣΧΟΛΗΣΗ ΚΑΙ ΕΠΑΓΓΕΛΜΑΤΙΚΗ 
ΚΑΤΑΡΤΙΣΗ» και «ΚΟΙΝΩΝΙΑ ΤΗΣ ΠΛΗΡΟΦΟ¬ 
ΡΙΑΣ». 1 

Μείωση της ελάχιστης απόδοσης σταφίδας σουλ¬ 
τανίνας λόγω ζημιών από καταστροφές που δεν 
καλύπτονται από τον ΕΛ.Γ.Α., για την καταβολή 
της στρεμματικής ενίσχυσης στο Νομό Λασι- 

θίου. 2 

Μείωση της ελάχιστης απόδοσης σταφίδας σουλ¬ 
τανίνας λόγω ζημιών από καταστροφές που δεν 
καλύπτονται από τον ΕΛ.Γ.Α., για την καταβολή 
της στρεμματικής ενίσχυσης στο Νομό Ρεθύ- 

μνης. 3 

Μεταβίβαση αρμοδιοτήτων και του δικαιώματος υπο¬ 
γραφής εγγράφων «Με εντολή Υφυπουργού» 
στους Γενικούς Γραμματείς, Γενικούς Διευθυντές 
και ανωτέρους υπαλλήλους του Υπουργείου Υγεί¬ 
ας και Κοινωνικής Αλληλεγγύης. 4 

Σύσταση Διευθυντικής Επιτροπής για την παρακολού¬ 
θηση του έργου «Ενίσχυση της πληρότητας, της 
ασφάλειας και της ταχύτητας στην ενημέρωση των 


επιχειρήσεων Μ.Μ.Ε και των πολιτών, με επέκταση 
και αναβάθμιση του ΟΠΣ της Γενικής Γραμματείας 
Επικοινωνίας και Γενικής Γραμματείας Ενημέρω¬ 
σης και εκσυγχρονισμό της δικτυακής και επικοι- 

νωνιακής υποδομής. 5 

Ανάκληση της υπ’ αριθμ. 9740/27.9.2002 (ΦΕΚ 1204 
Β726.8.2003) απόφασης του Γενικού Γραμματέα 

Περιφέρειας Κεντρικής Μακεδονίας. 6 

Τροποποίηση της υπ’ αριθμ. 47407/Δ4/15.5.2003 από¬ 
φασης του Υπουργείου Εθνικής Παιδείας και Θρη¬ 
σκευμάτων . 7 


ΑΠΟΦΑΣΕΙ Σ 

Αριθ. 1165 (1) 

Σύσταση και συγκρότηση Ομάδας Εργασίας για την ανα¬ 
θεώρηση του σχεδιασμού των προκηρύξεων των έρ¬ 
γων που θα διενεργηθούν από την Ειδική Υπηρεσία 
Εφαρμογής Συγχρηματοδοτούμενων Ενεργειών από 
το ΕΚΤ, στο πλαίσιο των Ε.Π. «ΑΠΑΣΧΟΛΗΣΗ ΚΑΙ 
ΕΠΑΓΓΕΛΜΑΤΙΚΗ ΚΑΤΑΡΤΙΣΗ» και «ΚΟΙΝΩΝΙΑ ΤΗΣ 
ΠΛΗΡΟΦΟΡΙΑΣ». 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το Ν. 1558/1985 άρθρο 29Α πρώτο εδ. της παρ. 2 
«Κυβέρνηση και Κυβερνητικά όργανα» (ΦΕΚ 137/Α/26.7. 
1985), όπως συμπληρώθηκε με το άρθρο 27 του Ν. 2081/ 
1992 (ΦΕΚ 154/Α) και τροποποιήθηκε με το άρθρο 1 παρ. 
2ατου Ν. 2469/1997 (ΦΕΚ38/Α 14.3.1997). 

2. Το Ν. 2860/2000 «Διαχείριση, Παρακολούθηση και 
έλεγχος του Κοινοτικού Πλαισίου Στήριξης και άλλες δια¬ 
τάξεις» (ΦΕΚ 251/Α/14.11.2000) και ιδίως το άρθρο 4 αυ¬ 
τού, όπως τροποποιήθηκε με το άρθρο 17 του Ν. 3193/ 
2003 (ΦΕΚ 266/Α/20.11.2003). 

3. Τις διατάξεις του Π.Δ. 368/1989 (ΦΕΚ 163/Α), όπως 
τροποποιήθηκε και ισχύει για τον Οργανισμό του Υπουρ¬ 
γείου Απασχόλησης και Κοινωνικής Προστασίας. 

4. Την υπ’ αριθμ. Ε (2000) 3405/28.11.2000 απόφαση 
της Επιτροπής των Ευρωπαϊκών Κοινοτήτων που αφορά 
την έγκριση το Κοινοτικού Πλαισίου Στήριξης 2000-2006 
για τις κοινοτικές διαρθρωτικές παρεμβάσεις στις περι¬ 
φέρειες που υπάγονται στον στόχο αρ. 1 στην Ελλάδα και 
ειδικότερα στο Κεφ. 4 παρ. 3.1. περί αρμοδιότητας του 
Υπουργείου Εργασίας και Κοινωνικών Ασφαλίσεων, για το 
συντονισμό των παρεμβάσεων που συγχρηματοδοτού- 
νται από τον ΕΚΤ στον τομέα της απασχόλησης. 

5. Τις αποφάσεις της ΕΕ με τις οποίες εγκρίθηκαν τα 
Επιχειρησιακά Προγράμματα «Απασχόληση και Επαγγελ¬ 
ματική Κατάρτιση» και «Κοινωνία της Πληροφορίας», που 
εμπεριέχουν πόρους ΕΚΤ. 

6. Τα Συμπληρώματα Προγραμματισμού των ανωτέρω 
Επιχειρησιακών Προγραμμάτων, όπως αυτά έχουν εγκρι- 
θεί από τις Επιτροπές Παρακολούθησης του ΚΠΣ και 
ισχύουν σήμερα, μετά οποία ορίζονται οι Τελικοί Δικαιού¬ 
χοι των έργων των Ε.Π. 

7. Το Π.Δ. 4/2002 (ΦΕΚ3/Α/14.1.2002) «Εκτέλεση ενερ¬ 
γειών Τεχνικής Βοήθειας- στήριξης και διαχείρισης αντί¬ 
στοιχων πόρων». 

8. Την υπ’ αριθμ. 107900/16.3.2001 (ΦΕΚ 599/Β721.5. 
2001) κοινή υπουργική απόφαση περί σύστασης και λει¬ 
τουργίας της Ειδικής Υπηρεσίας Εφαρμογής Συγχρημα- 
τοδοτούμενων Ενεργειών από το ΕΚΤ, όπως τροποποιή¬ 
θηκε με την υπ’ αρ. 190619/13.11.2003 ομοία (ΦΕΚ 1700/ 
Β719.11.2003). 

9. Την ανάγκη αναθεώρησης του σχεδιασμού των προ¬ 
κηρύξεων των έργων που θα διενεργηθούν από την Ειδι¬ 
κή Υπηρεσία Εφαρμογής Συγχρηματοδοτούμενων Ενερ¬ 
γειών από το ΕΚΤ, στο πλαίσιο των Ε.Π. «ΑΠΑΣΧΟΛΗΣΗ 
ΚΑΙ ΕΠΑΓΓΕΛΜΑΤΙΚΗ ΚΑΤΑΡΤΙΣΗ» και «ΚΟΙΝΩΝΙΑ ΤΗΣ 
ΠΛΗΡΟΦΟΡΙΑΣ», αποφασίζουμε: 

1. Τη σύσταση και τη συγκρότηση Ομάδας Εργασίας 
για την αναθεώρηση του σχεδιασμού των προκηρύξεων 
των έργων που θα διενεργηθούν από την Ειδική Υπηρεσία 
Εφαρμογής Συγχρηματοδοτούμενων Ενεργειών από το 
ΕΚΤ, στο πλαίσιο των Ε.Π. «ΑΠΑΣΧΟΛΗΣΗ ΚΑΙ ΕΠΑΓΓΕΛ¬ 
ΜΑΤΙΚΗ ΚΑΤΑΡΤΙΣΗ» και «ΚΟΙΝΩΝΙΑ ΤΗΣ ΠΛΗΡΟΦΟ¬ 
ΡΙΑΣ», η οποία αποτελείται από τους: 

Πρόεδρος: 1. Ελένη Καναπίτσα, Δημόσιος Υπάλληλος 
Υπ. Απασχόλησης και Κοινωνικής Προστασίας. 

Μέλη: 2. Γεώργιος Ζερβός, Ιδιωτικός Υπάλληλος της 
εταιρίας ΜΟΔ ΑΕ, αποσπασμένος στην Ειδική Υπηρεσία 
Διαχείρισης του Ε.Π. «ΑΠΑΣΧΟΛΗΣΗ ΚΑΙ ΕΠΑΓΓΕΛΜΑΤΙ¬ 
ΚΗ ΚΑΤΑΡΤΙΣΗ» του Υπ. Απασχόλησης και Κοινωνικής 
Προστασίας. 

3. Μαρία Καζαμία, Δημόσιος Υπάλληλος Υπ. Απασχόλη¬ 
σης και Κοινωνικής Προστασίας. 

4. Δημήτρης Κυρούσης, Δημόσιος Υπάλληλος Υπ. Απα¬ 
σχόλησης και Κοινωνικής Προστασίας. 

5. Σωτηρία Μπάνιά, Δημόσιος Υπάλληλος Υπ. Απασχό¬ 
λησης και Κοινωνικής Προστασίας. 

6. Μαρία Νεζερίτη, Ιδιωτική Υπάλληλος της εταιρίας 
ΜΟΔ ΑΕ, αποσπασμένη στην Ειδική Υπηρεσία Εφαρμο¬ 
γής του Υπ. Απασχόλησης και Κοινωνικής Προστασίας. 

7. Χρήστος Τσίρος, Ιδιωτικός Υπάλληλος της εταιρίας 
ΜΟΔ ΑΕ, αποσπασμένος στην Ειδική Υπηρεσία Εφαρμο¬ 
γής του Υπ. Απασχόλησης και Κοινωνικής Προστασίας. 

2. Η Ομάδα Εργασίας έχει την αρμοδιότητα της υποβο¬ 
λής πρότασης για την αναθεώρηση του σχεδιασμού, του 
συστήματος και εν γένειτης διαδικασίας, βάσει των οποί¬ 
ων θα προκηρυχθούντα έργα, που έχει αναλάβει η Ειδική 
Υπηρεσία Εφαρμογής Συγχρηματοδοτούμενων Ενεργει¬ 
ών από το ΕΚΤ, ως Τελικός Δικαιούχος μέτρων των Ε.Π. 
«ΑΠΑΣΧΟΛΗΣΗ ΚΑΙ ΕΠΑΓΓΕΛΜΑΤΙΚΗ ΚΑΤΑΡΤΙΣΗ» και 
«ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ». 

3. Το έργο της Ομάδας Εργασίας είναι αμειβόμενο και 
βαρύνει τους πόρους της Εθνικής Τεχνικής Βοήθειας. Θα 
διενεργηθεί από 6.12.2004 έως 28.2.2005, εκτός ωραρίου 
εργασίας των υπαλλήλων - μελών της και συνολικά οι συ¬ 
νεδριάσεις της Ομάδας δεν θα υπερβαίνουν τις πενήντα 
(50). Ο αριθμός των συνεδριάσεων θα βεβαιώνεται με τα 
Πρακτικά της Ομάδας Εργασίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 2004 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 


Αριθ. 2356 (2) 

Μείωση της ελάχιστης απόδοσης σταφίδας σουλτανίνας 
λόγω ζημιών από καταστροφές που δεν καλύπτονται 
από τον ΕΛ.Γ.Α., για την καταβολή της στρεμματικής 
ενίσχυσης στο Νομό Λασιθίου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθρου 22 παρ.3 του Ν.992/1979 
«περί οργανώσεως των Διοικητικών Υπηρεσιών για την 
εφαρμογή της Συνθήκης Προσχώρησης της Ελλάδας 
στις Ευρωπαϊκές Κοινότητες και ρύθμισης συναφών θε¬ 
μάτων» (ΦΕΚ 280/Α'). 

2. Τους Κανονισμούς (ΕΚ) 2200/1996 και 2201/1996 του 
Συμβουλίου και Κανονισμό (ΕΚ) 1621/1999 της Επιτρο¬ 
πής, όπως έχουντροποποιηθεί και ισχύουν μέχρι σήμερα. 

3. Την υπ’ αριθμ. 190058/21.7.2000 κοινή υπουργική 
απόφαση των Υπουργών Οικονομικών και Γεωργίας με 
θέμα «Χορήγηση οικονομικής ενίσχυσης για την καλλιέρ¬ 
γεια σταφυλιών που προορίζονται για την παραγωγή ορι¬ 
σμένων ποικιλιών σταφίδων, σουλτανίνα και κορινθιακή 
στα πλαίσια του Καν. (ΕΚ) 1621/99 της Επιτροπής» (ΦΕΚ 
983/Β79.8.2000). 

4. Την υπ’ αριθμ. 56493/12.11.2004 πρόταση της Δ/νσης 
Αγροτικής Ανάπτυξης Λασιθίου για μείωση της ελάχιστης 
απόδοσης των 300 κιλών ανά στρέμμα λόγω αδυναμίας 
κάλυψης της απαίτησης αυτής των κοινοτικών διατάξεων 
που οφείλεται στην έντονη ποικιλομορφίατων αμπελουρ¬ 
γικών ζωνών παραγωγής, εξαιτίας της διαφορετικής γο¬ 
νιμότητας των εδαφών αλλά και των συνθηκών υγρασίας- 
ξηρασίας και της φυτοϋγιεινής κατάστασης των πρέ- 
μνων. 

5. Το πόρισμα της επιστημονικής επιτροπής, όπως αυ¬ 
τή συγκροτήθηκε με την υπ’ αριθμ. 57837/22.11.2004 
απόφαση του Νομάρχη Λασιθίου, για μείωση της ελάχι¬ 
στης απόδοσης των 300 κιλών σταφίδας σουλτανίνας ανά 
στρέμμα, λόγω της άμεσης εξάρτησης της παραγωγικό¬ 
τητας από το υψόμετρο που ορίζει και τις αμπελουργικές 
ζώνες, της υγιεινής κατάστασης των πρέμνων, της καλ¬ 
λιεργητικής τεχνικής αλλά και του γεγονότος ότι η εφετι¬ 
νή οψίμηση της παραγωγής πίεσε προς την κατεύθυνση 
του «πρώιμου» τρυγητού, με αποτέλεσμα η απόδοση νω¬ 
πού προϊόντος προς αποξηραμένο να μειωθεί ως αποτέ¬ 
λεσμα της μειωμένης περιεκτικότητας σε σάκχαρα. 

6. Τις συνθήκες παρατεταμένης ξηρασίας που επικρά¬ 
τησαν τη φετινή περίοδο σε συνδυασμό με τις υψηλές 
θερμοκρασίες που επικράτησαν κατά το κρίσιμο στάδιο 
του περκασμού (γυάλισμα). 

7. Ότι σύμφωνα με το πόρισμα της επιστημονικής επι¬ 
τροπής τα σταφιδάμπελο του νομού Λασιθίου είναι μεγά¬ 
λης ηλικίας, είναι ευπρόσβλητα σε ασθένειες του ξύλου 
και παρουσιάζουν αδυναμία σωστής θρέψης εξαιτίας της 
εδαφικής κόπωσης. 

8. Ότι ο Καν. (ΕΚ) 2201/1696 άρθρο 7, παρ.1 του Συμ¬ 
βουλίου θεσπίζει την ενίσχυση στην παραγωγή σουλτα¬ 
νίνας λαμβάνοντας υπόψη την ανάγκη τόσο της διατή¬ 
ρησης των εκτάσεων που παραδοσιακά καλλιεργούνται 
με το προϊόν αυτό όσο και της διάθεσης του προϊόντος. 

9. Ότι το άρθρο 10, παρ.1 του παραπάνω Κανονισμού 
προβλέπει σε περιπτώσεις που το προϊόν έχει μεγάλη οι- 

κονομική, τοπική σημασία και αντιμετωπίζει έντονο διε¬ 
θνή ανταγωνισμό μπορούν να θεσπισθούν ειδικά μέτρα 
για την αύξηση της ανταγωνιστικότητας. 

10. Το Π.Δ. 202/23.9.2004 (ΦΕΚ 176/Α72004) «Διορι¬ 
σμός Υπουργού Αγροτικής Ανάπτυξης και Τροφίμων». 

11. Τις διατάξεις του άρθρου 29Α του Ν. 1558/1985 
(ΦΕΚ 137/Α"), όπως προστέθηκε με το άρθρο 27 του 
Ν. 2081/1992 (ΦΕΚ 154/Α') και τροποποιήθηκε με την 
παρ. 2α του άρθρου 7 του Ν. 2469/1997 (ΦΕΚ38/Α') και 
το γεγονός ότι από την εφαρμογή της παρούσας κοινής 
υπουργικής απόφασης δεν προκαλείται δαπάνη εις βά¬ 
ρος του κρατικού προϋπολογισμού, αποφασίζουμε: 

Μειώνουμε την ελάχιστη απόδοση ξηρής σταφίδας 
Σουλτανίνας της Νομαρχιακής Αυτοδιοίκησης Λασιθίου 
από καταστροφές που δεν καλύπτονται από τον ΕΛ.Γ.Α. 
για την καταβολή της στρεμματικής ενίσχυσης περιόδου 
2004-2005 κατά το ποσοστό ζημίας 30% για όλη την έκτα¬ 
ση των σταφιδαμπέλων του Νομού Λασιθίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 2004 

ΟΙ ΥΠΟΥΡΓΟΙ 

ΑΓΡΟΤΙΚΗΣ ΑΝΑΠΤΥΞΗΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθ. 2355 (3) 

Μείωση της ελάχιστης απόδοσης σταφίδας σουλτανίνας 
λόγω ζημιών από καταστροφές που δεν καλύπτονται 
από τον ΕΛ.Γ.Α., για την καταβολή της στρεμματικής 
ενίσχυσης στο Νομό Ρεθύμνης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθρου 22 παρ.3 του Ν.992/1979 
«περί οργανώσεως των Διοικητικών Υπηρεσιών για την 
εφαρμογή της Συνθήκης Προσχώρησης της Ελλάδας 
στις Ευρωπαϊκές Κοινότητες και ρύθμισης συναφών θε¬ 
μάτων» (ΦΕΚ280/Α'). 

2. Τους Κανονισμούς (ΕΚ) 2200/1996 και 2201/1996 του 
Συμβουλίου και τον Κανονισμό (ΕΚ) 1621/1999 της Επι¬ 
τροπής, όπως έχουν τροποποιηθεί και ισχύουν μέχρι σή¬ 
μερα. 

3. Την υπ’ αριθμ. 190058/21.7.2000 κοινή υπουργική 
απόφαση των Υπουργών Οικονομικών και Γεωργίας με 
θέμα «Χορήγηση οικονομικής ενίσχυσης για την καλλιέρ¬ 
γεια σταφυλιών που προορίζονται για την παραγωγή ορι¬ 
σμένων ποικιλιών σταφίδων, σουλτανίνα και κορινθιακή, 
στα πλαίσια του Καν. (ΕΚ) 1621/1999 της Επιτροπής» 
(ΦΕΚ 983/Β79.8.2000). 

4. Το υπ’ αριθμ. 12289/23.11.2004 αίτημα της Δ/νσης 
Αγροτικής Ανάπτυξης Ρεθύμνης για μείωση της ελάχι¬ 
στης απόδοσης των 300 κιλών ξηρής σταφίδας σουλτα¬ 
νίνας ανά στρέμμα, λόγω αδυναμίας κάλυψης της απαί¬ 
τησης αυτής των κοινοτικών διατάξεων, η οποία οφεί¬ 
λεται στην έντονη ποικιλομορφία των αμπελουργικών 
ζωνών παραγωγής, εξαιτίας της διαφορετικής γονιμότη¬ 
τας των εδαφών αλλά και των συνθηκών υγρασίας-ξηρα- 
σίας και της φυτοϋγιεινής κατάστασης των πρέμνων. 


5. Το πόρισμα της ανεξάρτητης επιστημονικής επιτρο¬ 
πής, όπως αυτή συγκροτήθηκε με την υπ’ αριθμ. 12164/ 
19.11.2004 απόφαση του Νομάρχη Ρεθύμνης, για μείωση 
της ελάχιστης απόδοσης των 300 κιλών σταφίδας σουλ¬ 
τανίνας ανά στρέμμα, λόγω της άμεσης εξάρτησης της 
παραγωγικότητας από το υψόμετρο που ορίζει και τις 
αμπελουργικές ζώνες, της υγιεινής κατάστασης των πρέ¬ 
μνων, της καλλιεργητικής τεχνικής αλλά και του γεγονό¬ 
τος ότι η εφετινή οψίμηση της παραγωγής πίεσε προς την 
κατεύθυνση του «πρώιμου» τρυγητού, με αποτέλεσμα η 
απόδοση νωπού προϊόντος προς αποξηραμένο να μειω¬ 
θεί κατά τουλάχιστον 25%, ως αποτέλεσματης μειωμένης 
περιεκτικότητας σε σάκχαρα. 

6. Τις συνθήκες παρατεταμένης ξηρασίας που επικρά¬ 
τησαν τη φετινή περίοδο σε συνδυασμό με τις υψηλές 
θερμοκρασίες που επικράτησαν κατά το κρίσιμο στάδιο 
του περκασμού (γυάλισμα). 

7. Το γεγονός ότι σύμφωνα με το πόρισμα της ανεξάρ¬ 
τητης επιστημονικής επιτροπής η αναμπέλωση που πραγ¬ 
ματοποιήθηκε με ανθεκτικά στη ριζόβια μορφή της φυλ- 
λοξήρας υποκείμενα, τα οποία δεν είχαν ικανοποιητική 
προσαρμογή στα αμπελουργικά εδάφη και τις κλιματικές 
συνθήκες του νομού, επηρεάζουν την απόδοση κατά 
τρόπο έμμεσο, αλλά και το γεγονός ότι ο Καν. (ΕΚ) 1621/ 
1999, άρθρο 3, παρ.2 πρώτη παύλα, λαμβάνει σοβαρά 
υπόψη την αρνητική επίδραση της φυλλοξήρας στην από¬ 
δοση των αμπελώνων. 

8. Ότι ο Καν. (ΕΚ) 2201/96 άρθρο 7, παρ.1 του Συμβου¬ 
λίου θεσπίζει την ενίσχυση στην παραγωγή σταφίδας 
σουλτανίνας λαμβάνοντας υπόψη την ανάγκη τόσο της 
διατήρησης των εκτάσεων που παραδοσιακά καλλιερ¬ 
γούνται με το προϊόν αυτό όσο και της διάθεσης του προϊ¬ 
όντος. 

9. Ότι το άρθρο 10, παρ. 1 του παραπάνω Κανονισμού 
προβλέπει σε περιπτώσεις που το προϊόν έχει μεγάλη οι¬ 
κονομική, τοπική σημασία και αντιμετωπίζει έντονο διε¬ 
θνή ανταγωνισμό μπορούν να θεσπισθούν ειδικά μέτρα 
για την αύξηση της ανταγωνιστικότητας. 

10. Το Π.Δ. 202/23.9.2004 (ΦΕΚ 176/Α72004) «Διορι¬ 
σμός Υπουργού Αγροτικής Ανάπτυξης και Τροφίμων». 

11. Τις διατάξεις του άρθρου 29Α του Ν. 1558/1985 
(ΦΕΚ 137/Α'), όπως προστέθηκε με το άρθρο 27 του 
Ν. 2081/1992 (ΦΕΚ 154/Α") και τροποποιήθηκε με την 
παρ. 2α του άρθρου 7 του Ν. 2469/1997 (ΦΕΚ 38/Α') και 
το γεγονός ότι από την εφαρμογή της παρούσας κοινής 
υπουργικής απόφασης δεν προκαλείται δαπάνη εις βά¬ 
ρος του κρατικού προϋπολογισμού, αποφασίζουμε: 

Μειώνουμε την ελάχιστη απόδοση ξηρής σταφίδας 
σουλτανίνας της Νομαρχιακής Αυτοδιοίκησης Ρεθύμνης 
από καταστροφές που δεν καλύπτονται από τον ΕΛ.Γ.Α. 
για την καταβολή της στρεμματικής ενίσχυσης περιόδου 
2004-2005 κατά το ποσοστό ζημίας 30% για όλη την έκτα¬ 
ση των σταφιδαμπέλων του Νομού Ρεθύμνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 2004 

οι ΥΠΟΥΡΓΟΙ 

ΑΓΡΟΤΙΚΗΣ ΑΝΑΠΤΥΞΗΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΕΥΑΓΓΕΛΟΣ ΜΠΑΣΙΑΚΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Α.Π. ΔΥ(3-4)α/Γ.Π.οικ. 124943 (4) 

Μεταβίβαση αρμοδιοτήτων και του δικαιώματος υπογρα¬ 
φής εγγράφων «με εντολή Υφυπουργού» στους Γενι¬ 
κούς Γραμματείς, Γενικούς Διευθυντές και ανώτερους 
υπαλλήλους του Υπουργείου Υγείας και Κοινωνικής 
Αλληλεγγύης. 

Ο ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη τις διατάξεις: 

1. Των άρθρων 16, 25 και 29 του Ν. 1558/1985 (ΦΕΚ 
137/Α') «Κυβέρνηση και Κυβερνητικά Όργανα». 

2. Του άρθρου 81 παρ. 1 του Ν. 1892/1990 (ΦΕΚ ΙΟΙ/Α') 
«Για τον εκσυγχρονισμό και την ανάπτυξη και άλλες δια¬ 
τάξεις». 

3. Του άρθρου 27 του Ν. 2081/1992 (ΦΕΚ 154/Α'), με το 
οποίο προστέθηκε άρθρο 29Α στο Ν. 1558/1985 και αντι- 
καταστάθηκε με το άρθρο 1 παρ. 2α του Ν. 2469/1997 
(ΦΕΚ38/Α'). 

4. Του Π.Δ. 68/1987 (ΦΕΚ 39/Α') «Σύσταση της Γενικής 
Γραμματείας Πρόνοιας στο Υπουργείο Υγείας, Πρόνοιας 
και Κοινωνικών Ασφαλίσεων», όπως τροποποιήθηκε και 
συμπληρώθηκε με το Π.Δ. 49/1989 (ΦΕΚ23/Α'). 

5. Του Π.Δ. 95/2000 (ΦΕΚ 76/Α') «Οργανισμός του 
Υπουργείου Υγείας και Πρόνοιας», όπως έχει τροποποιη¬ 
θεί και ισχύει σήμερα. 

6. Του Π.Δ. 121/2004 (ΦΕΚ84/Α') «Διορισμός Υπουργών 
και Υφυπουργών». 

7. Της υπ’ αριθμ. ΔΥ(3-4)α/οικ.40869/29.4.2004 (ΦΕΚ 
655/Β') κοινής απόφασης «Σύσταση Ενιαίου Τομέα Επι¬ 
χειρησιακών Προγραμμάτων Υγείας και Κοινωνικής Αλ¬ 
ληλεγγύης». 

8. Της υπ’ αριθμ. ΔΥ1 α/27593/11.3.2004 (ΦΕΚ 74/Γ') κοι¬ 
νής απόφασης του Πρωθυπουργού και του Υπουργού 
Υγείας και Κοινωνικής Αλληλεγγύης, διορισμός Γενικού 
Γραμματέα στο Υπουργείο Υγείας και Κοινωνικής Αλλη¬ 
λεγγύης. 

9. Της υπ’ αριθμ. ΔΥ1α/45368/11.5.2004 (ΦΕΚ 143/Γ) 
κοινής απόφασης του Πρωθυπουργού και του Υπουργού 
Υγείας και Κοινωνικής Αλληλεγγύης, διορισμός Ειδικού 
Γ ραμματέα. 

10. Των υπ’ αριθμ. ΔΥΙα/οικ. 19114/29.9.2000 και 30989/ 
31.3.2003 αποφάσεων του Υπουργού Υγείας και Πρό¬ 
νοιας «Τοποθέτηση Γενικών Διευθυντών» και «Τοποθέτη¬ 
ση Γενικού Διευθυντή», αντίστοιχα. 

11. Της υπ’ αριθμ. 27304/17.3.2004 (ΦΕΚ517/Β") κοινής 
απόφασης του Πρωθυπουργού και του Υπουργού Υγείας 
και Κοινωνικής Αλληλεγγύης «Ανάθεση αρμοδιοτήτων 
στους Υφυπουργούς Υγείας και Κοινωνικής Αλληλεγγύης 
Αθανάσιο Γιαννόπουλο και Γεώργιο Κωνσταντόπουλο». 

12. Της υπ’ αριθμ. Υ1/10.3.2004 (ΦΕΚ513/Β') απόφασης 
του Πρωθυπουργού «Μεταβολή τίτλων Υπουργείων και 
καθορισμός της σειράς τάξης των Υπουργείων». 

13. Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

14. Την ανάγκη εύρυθμης και αποδοτικής λειτουργίας 
των Υπηρεσιών του Υπουργείου και την ταχεία διεκπε¬ 
ραίωση των υποθέσεων που έχουν ανατεθεί σε αυτές, 
αποφασίζουμε: 


Α. ΑΡΜΟΔΙΟΤΗΤΕΣ ΓΕΝΙΚΟΥ ΓΡΑΜΜΑΤΕΑ 
Άρθρο 1 

Γ ενικές Αρμοδιότητες 

Ο Γ ενικός Γ ραμματέας του Υπουργείου προΐσταται 
αμέσως μετά τον Υφυπουργό των Υπηρεσιών του Υπουρ¬ 
γείου των οποίων η αρμοδιότητα έχει μεταβιβαστεί με την 
27304/17.3.2004 (ΦΕΚ 517/Β") κοινή απόφαση του Πρω¬ 
θυπουργού και του Υπουργού Υγείας και Κοινωνικής Αλ¬ 
ληλεγγύης, προσυπογράφει όλα τα έγγραφα, τα οποία 
υπογράφει ο Υφυπουργός και ασκεί ειδικότερα τις αρμο¬ 
διότητες, που ορίζονται στα κατωτέρω άρθρα. 

Άρθρο 2 

Δικαίωμα υπογραφής εγγράφων 
«με εντολή Υφυπουργού» 

Ο Γενικός Γραμματέας του Υπουργείου έχει δικαίωμα 
υπογραφής εγγράφων «με εντολή Υφυπουργού» για τα 
εξής θέματα: 

1. Την επιβολή προστίμου για παραβάσεις των διατά¬ 
ξεων, που αφορούν την παραγωγή και τη διακίνηση των 
φαρμακευτικών και καλλυντικών προϊόντων. 

2. Τα ερωτήματα στο Εθνικό Συμβούλιο Δημόσιας Υγεί¬ 
ας (Ε.ΣΥ.Δ.Υ.) και στο Κεντρικό Συμβούλιο Υγείας (ΚΕ. 
Σ.Υ.) για γνωμοδότηση, γενικότερης και καθοριστικής ση¬ 
μασίας. 

3. Τον ορισμό φορέων ως Κέντρων πρακτικής άσκησης 
σπουδαστών Τ.Ε.Ι. για τα επαγγέλματα Πρόνοιας. 

4. Την έκδοση εγκυκλίων για το συντονισμό των υπη¬ 
ρεσιών Π.ΑΜ. - Π.Σ.Ε.Α. σε περιπτώσεις καύσωνα, πλημ¬ 
μυρών κ.λπ. εκτάκτων αναγκών. 

5. Τα έγγραφα γενικότερου ενδιαφέροντος προς τις 
Νομαρχιακές Αυτοδιοικήσεις με τα οποία δίνονται οδη¬ 
γίες και διευκρινίσεις σχετικά με τη χάραξη της γραμμής 
της Πολιτικής Ηγεσίας στοντομέα αρμοδιότητας Π.ΑΜ. - 
Π.Σ.Ε.Α. 

6. Τα οικονομικά θέματα σύμφωνα με τα οριζόμενα στο 
άρθρο 7 της υπ’ αριθμ. 27304/17.3.2004 (ΦΕΚ517/Β') κοι¬ 
νής απόφασης του Πρωθυπουργού και του Υπουργού 
Υγείας και Κοινωνικής Αλληλεγγύης, ήτοι: 

α. Τις αποφάσεις και εντολές, που αφορούν δαπάνες, 
εγκρίσεις, καθώς και κάθε σχετική με το θέμα των υπηρε¬ 
σιών και των εποπτευομένων νομικών προσώπων του 
Υπουργείου απόφαση ποσού από 44.001 Ευρώ μέχρι 
117.000 Ευρώ, ύστερα από Υπουργική απόφαση σκοπι¬ 
μότητας. 

β. Τις αποφάσεις έγκρισης, ανάληψης και διάθεσης πι¬ 
στώσεων και πράξεων αναγνώρισης δαπανών, την έκδο¬ 
ση χρηματικών ενταλμάτων καθώς και αποφάσεων έκδο¬ 
σης και παράτασης χρηματικών ενταλμάτων προπληρω¬ 
μής από πιστώσεις του τακτικού προϋπολογισμού και των 
ειδικών λογαριασμών για ποσά από 117.001 Ευρώ μέχρι 
205.000 Ευρώ για μη εξειδικευμένες δαπάνες, ύστερα 
από Υπουργική απόφαση σκοπιμότητας. 

γ. Την έγκριση σκοπιμότητας επισκευών, διαρρυθμίσε¬ 
ων, βελτιώσεων, αποπεράτωσης, συντήρησης κτιρίων, 
προμήθειας και συντήρησης εξοπλισμού πόσης φύσεως 
των εποπτευομένων νομικών προσώπων του Τομέα Υγεί¬ 
ας και του Τομέα Δημόσιας Υγείας μέχρι του ποσού που 
κάθε φορά ορίζεται από τις κείμενες διατάξεις ότι απαι¬ 
τείται διενέργεια πρόχειρου διαγωνισμού. 

δ. Την έγκριση σκοπιμότητας για σύναψη συμβάσεων 
εκτέλεσης έργου της καθαριότητας κτιριακών έγκατα- 

στάσεων καιπαραρτημάτωντων εποπτευόμενων νομικών 
προσώπων του Τομέα Υγείας και του Τομέα Δημόσιας 
Υγείας υπό τους όρους και προϋποθέσεις του άρθρου 37 
του Ν. 2072/1992 (ΦΕΚ 125/Α') και της ΔΙΠΙΔΔ/Ε3/ 23/ 
22.9.1992 εγκυκλίου του Υπουργείου Προεδρίας της Κυ¬ 
βέρνησης μέχρι του ποσού που κάθε φορά ορίζεται από 
τις κείμενες διατάξεις ότι απαιτείται διενέργεια πρόχει¬ 
ρου διαγωνισμού. 

Άρθρο 3 

Μεταβίβαση δικαιώματος υπογραφής εγγράφων 
με εντολή Υφυπουργού όταν δεν υπάρχει 

Γενικός Διευθυντής Υγείας ή Γενικός Διευθυντής 
Δημόσιας Υγείας ή Γ ενικός Διευθυντής Διοικητικής 
Υποστήριξης και Τεχνικών Υποδομών. 

Ο Γενικός Γραμματέας του Υπουργείου εκτός από τις 
αρμοδιότητες του προηγούμενου άρθρου ασκεί τις αρ¬ 
μοδιότητες, που περιγράφονται στα άρθρα 5 και 6 της 
παρούσης όταν απουσιάζει, κωλύεται ή δεν υπάρχει Γε¬ 
νικός Διευθυντής Υγείας ή Γ ενικός Διευθυντής Δημόσιας 
Υγείας ή Γ ενικός Διευθυντής Διοικητικής Υποστήριξης και 
Τεχνικών Υποδομών. 

Άρθρο 4 

Συναρμοδιότητα υπογραφής κοινών αποφάσεων. 

Ο Γενικός Γραμματέας έχει συναρμοδιότητα υπογρα¬ 
φής κοινών αποφάσεων Υπουργείων, όπως έχει καθορι¬ 
στεί με προγενέστερες διατάξεις. 

Β. ΑΡΜΟΔΙΟΤΗΤΕΣ ΓΕΝΙΚΩΝ ΔΙΕΥΘΥΝΤΩΝ 

Άρθρο 5 

Γ ενικές αρμοδιότητες. 

Κάθε Γ ενικός Διευθυντής προΐσταται αμέσως μετά τον 
Υφυπουργό, το Γενικό Γραμματέατου Υπουργείου, των Δι¬ 
ευθύνσεων από τις οποίες συγκροτείται η Γ ενική του Διεύ¬ 
θυνση και έχει εκτός από τις αρμοδιότητες, που αναφέρο- 
νται στο άρθρο 119 του Π. Δ/τος 95/2000 και τις ακόλουθες 
με το δικαίωμα υπογραφής «με εντολή Υφυπουργού». 

1. Την έκδοση εγκυκλίων διαταγών και παροχή οδηγιών 
προς τις Υπηρεσίες, τα Νομικά Πρόσωπα και τις Ομάδες 
Εργασίας, για τη μεθόδευση και το συντονισμό της δρα- 
στηριότητός τους με σκοπό την εύρυθμη λειτουργία των 
Υπηρεσιών. 

2. Την παροχή στοιχείων και λοιπών πληροφοριών για 
υποστήριξη και αντίκρουση υποθέσεων στα δικαστήρια 
(τακτικά, διοικητικά, ΣτΕ κ.λπ.) και στις διάφορες επιτρο¬ 
πές επί θεμάτων αρμοδιότητας. 

3. Την ολοκλήρωση των προπαρασκευαστικών εργα¬ 
σιών για τις απαντήσεις προς τη Βουλή, επί αναφορών, 
ερωτήσεων, επερωτήσεων κ.λπ., που αφορούν Υπηρε¬ 
σίες και Νομικά Πρόσωπα αρμοδιότητάςτου. 

4. Τη λήψη αναγκαίων μέτρων για την εύρυθμη λειτουρ¬ 
γία των Νομικών Προσώπων αρμοδιότητάς τους. 

Άρθρο 6 

Ειδικές αρμοδιότητες. 

ΓΕΝΙΚΟΣ ΔΙΕΥΘΥΝΤΗΣ ΥΓΕΙΑΣ 

Ο Γ ενικός Διευθυντής Υγείας εκτός των αρμοδιοτήτων 
του άρθρου 5 της παρούσας απόφασης έχει και τις εξής 
αποκλειστικές αρμοδιότητες με το δικαίωμα υπογραφής 
«με εντολή Υφυπουργού»: 

1. Τη διάθεση χρήσης μηχανημάτων, εργαλείων και υλι¬ 
κών σύμφωνα με τις ισχύουσες διατάξεις σε Υπηρεσίες 


των Γενικών Διευθύνσεων του Υπουργείου, Νομικά Πρό¬ 
σωπα, Οργανισμούς και Ιδρύματα του Τομέα Υγείας. 

2. Την έγκριση εκποίησης υλικού των Ν.Π.Δ.Δ. του Το¬ 
μέα Υγείας και του Ε.Κ.Α.Β. μέσω του ΟΔΔΥ. 

3. Τους διορισμούς γιατρών υπόχρεων υπηρεσίας υπαί¬ 
θρου σε Περιφερειακά Ιατρεία και Κέντρα Υγείας (Ν.Δ. 
67/1968 ΦΕΚ 303 Α). 

4. Τις αποφάσεις καθορισμού χρόνου υπηρεσίας για¬ 
τρών του Ε.Σ.Υ. ως χρόνου εκπληρώσεως της υπηρεσίας 
υπαίθρου του Ν.Δ. 67/1968. 

5. Τις αποφάσεις αναστολών, απαλλαγών της υποχρε- 
ώσεως υπηρεσίας υπαίθρου του Ν.Δ. 67/1968. 

6. Τις αποφάσεις τοποθέτησης γιατρών και οδοντογια¬ 
τρών για ειδίκευση Ν. 123/1975 (ΦΕΚ 172 Α), Ν. 1397/1983 
(ΦΕΚ 143 Α), Ν. 1579/1985 (ΦΕΚ217Α),Ν. 1759/1988 (ΦΕΚ 
50 Α), Ν. 2071/1992 (ΦΕΚ 123 Α), Ν. 2194/1994 (ΦΕΚ34 Α), 
Ν. 2256/1994 (ΦΕΚ 196 Α), Ν. 2519/1997 (ΦΕΚ 165 Α), Π.Δ. 
390/1991 (ΦΕΚ 140 Α) και Π.Δ.273/2001 (ΦΕΚ 195 Α). 

7. Τη ρύθμιση θεμάτων των ΤΕΕ Α' κύκλου Βοηθών Νο¬ 
σηλευτών. 

8. Την έκδοση βεβαίωσης «\/Ι5Α» για Η.Π.Α. για όσους 
ασχολούνται μετά επαγγέλματα Υγείας και Πρόνοιας. 

9. Τα οικονομικά θέματα σύμφωνα μετά οριζόμενα στο 
άρθρο 7 της 27304/17.3.2004 (ΦΕΚ 517 Β) κοινής απόφα¬ 
σης του Πρωθυπουργού και του Υπουργού Υγείας και 
Κοινωνικής Αλληλεγγύης, ήτοι: 

• Τις αποφάσεις και εντολές που αφορούν δαπάνες, 
εγκρίσεις, καθώς και κάθε σχετική με το θέμα απόφαση 
των Υπηρεσιών του Υπουργείου αρμοδιότητάς του και 
των εποπτευομένων Νομικών Προσώπων Τομέα Υγείας 
ποσού μέχρι 44.000 Ευρώ, ύστερα από Υπουργική από¬ 
φαση σκοπιμότητας. 

ΓΕΝΙΚΟΣ ΔΙΕΥΘΥΝΤΗΣ ΔΗΜΟΣΙΑΣ ΥΓΕΙΑΣ 

Ο Γ ενικός Διευθυντής Δημόσιας Υγείας εκτός των αρ¬ 
μοδιοτήτων του άρθρου 5 της παρούσας απόφασης έχει 
και τις εξής αποκλειστικές αρμοδιότητες με το δικαίωμα 
υπογραφής «με εντολή Υφυπουργού»: 

1. Τη διάθεση χρήσης μηχανημάτων, εργαλείων και υλι¬ 
κών σύμφωνα με τις ισχύουσες διατάξεις σε Υπηρεσίες 
των Γενικών Διευθύνσεων του Υπουργείου, Νομικά Πρό¬ 
σωπα, Οργανισμούς και Ιδρύματα του Τομέα Δημόσιας 
Υγείας. 

2. Την έγκριση εκποίησης υλικού των Ν.Π.Δ.Δ. του Το¬ 
μέα Δημόσιας Υγείας μέσω του ΟΔΔΥ. 

3. Την υπογραφή εγκυκλίων για το ατομικό δελτίο υγεί¬ 
ας των μαθητών, τον υγειονομικό έλεγχο των σχολείων 
και τον αριθμό των ιατρών για τις γενικές εξετάσεις, που 
πραγματοποιούνται κατ’ έτος. 

4. Τα οικονομικά θέματα σύμφωνα μετά οριζόμενα στο 
άρθρο 7 της 27304/17.3.2004 (ΦΕΚ 517 Β) κοινής απόφα¬ 
σης του Πρωθυπουργού και του Υπουργού Υγείας και 
Κοινωνικής Αλληλεγγύης, ήτοι: 

• Τις αποφάσεις και εντολές που αφορούν δαπάνες, 
εγκρίσεις, καθώς και κάθε σχετική με το θέμα απόφαση 
των Υπηρεσιών του Υπουργείου αρμοδιότητάς του και 
των εποπτευομένων Νομικών Προσώπων Τομέα Δημό¬ 
σιας Υγείας ποσού μέχρι 44.000 Ευρώ, ύστερα από 
υπουργική απόφαση σκοπιμότητας. 

ΓΕΝΙΚΟΣ ΔΙΕΥΘΥΝΤΗΣ ΔΙΟΙΚΗΤΙΚΗΣ ΥΠΟΣΤΗΡΙΞΗΣ 
ΚΑΙ ΤΕΧΝΙΚΩΝ ΥΠΟΔΟΜΩΝ 

Ο Γ ενικός Διευθυντής Διοικητικής Υποστήριξης και Τε¬ 
χνικών Υποδομών εκτός των αρμοδιοτήτων του άρθρου 5 
της παρούσας απόφασης έχει και τις εξής αποκλειστικές 




23668 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


αρμοδιότητες με το δικαίωμα υπογραφής «με εντολή 
Υφυπουργού»: 

1. Την οργάνωση και παρακολούθηση των υπαγόμενων 
στο Υπουργείο δημοσίων ανεξαρτήτων ιδρυμάτων και τη 
μέριμνα για την εκπαίδευση του προσωπικού τους στα μέ¬ 
σα πυρασφάλειας. 

2. Τις οδηγίες στις αρμόδιες Υπηρεσίες για τη διαδικα¬ 
σία πολιτικής επιστράτευσης του προσωπικού, τομέα 
δράσης του Υπουργείου και τη δέσμευση και την επίταξη 
εφοδίων υλικών και μέσων απαραιτήτων για την αντιμε¬ 
τώπιση αναγκών. 

3. Τη συμμετοχή του Υπουργείου στις διενεργούμενες 
ασκήσεις Π.ΑΜ. - Π.Σ.Ε.Α. 

4. Τη χορήγηση και την ακύρωση ονομαστικών και ομα¬ 
δικών αναστολών κατάταξης σε εφέδρους, που επιστρα¬ 
τεύονται, των Διευθύνσεων και Υπηρεσιών του Υπουργεί¬ 
ου και των υπαγομένων στην αρμοδιότητα αυτού Νομι¬ 
κών Προσώπων Δημοσίου και Ιδιωτικού Δικαίου και 
ιδιωτικών επιχειρήσεων και κλινικών. 

5. Τη σύνταξη περιοδικών εκθέσεων δραστηριότητας 
της Π.ΑΜ.-Π.Σ.Ε.Α. 

6. Τα θέματα, που υπάγονται στον κανονισμό ασφαλεί¬ 
ας διαβαθμισμένου υλικού, εθνικού, ΝΑΤΟ, Ε.Ε.,που ανα- 
φέρονται στις πολιτικές δυνάμεις του Υπουργείου. 

7. Τον καθορισμό συσκέψεων για θέματα Π.ΑΜ. - 
Π.Σ.Ε.Α. 

8. Τα μέτρα συναγερμού. 

9. Τη σύσταση καιλειτουργία γραφείων Π.ΑΜ. - Π.Σ.Ε.Α. 
σε οργανισμούς και επιχειρήσεις του Ενιαίου Πίνακα Ζω¬ 
τικών Βιομηχανιών Α' Κατηγορίας. 

10. Την εκπαίδευση και μετεκπαίδευση υπαλλήλων του 
Υπουργείου και των εποπτευομένων από αυτό Νομικών 
Προσώπων και λοιπών φορέων σε θέματα Π.ΑΜ. - 
Π.Σ.Ε.Α. και την ειδική εκπαίδευση του ιατρικού προσωπι¬ 
κού της χώρας σε θέματα ραδιοβιολογικής και χημικής 
αμύνης. 

11. Την παροχή οδηγιών στις Νομαρχιακές Αυτοδιοική¬ 
σεις για την κατάρτιση των τοπικών τους σχεδίων Π.ΑΜ. - 
Π.Σ.Ε.Α. 

12. Την έγκριση των τοπικών σχεδίων των Νομαρχιακών 
Αυτοδιοικήσεων. 

Γ. ΑΡΜΟΔΙΟΤΗΤΕΣ ΔΙΕΥΘΥΝΤΩΝ 
Άρθρο 7 

1. Μεταβιβάζουμε στους Διευθυντές της Κεντρικής 
Υπηρεσίας του Υπουργείου και στους νόμιμους αναπλη¬ 
ρωτές τους το δικαίωμα να υπογράφουν «με εντολή Υφυ¬ 
πουργού», τις αποφάσεις, εντάλματα, εντολές, έγγραφα 
κ.λπ. και να ασκούν εκτός από τις αρμοδιότητες του άρ¬ 
θρου 120του Π.Δ/τος 95/2000 και τις εξής αρμοδιότητες: 

α. Τα ερωτήματα προς το ΚΕ.Σ.Υ., για θέματα, που απαι¬ 
τείται γνωμοδότηση αυτού απάτην κείμενη νομοθεσία και 
δεν έχουν το χαρακτήρα γενικότερης και καθοριστικής 
σημασίας. 

β. Την παραπομπή θεμάτων σε άλλες Δημόσιες Αρχές ή 
Υπηρεσίες για γνωμοδότηση ή μελέτη, με εξαίρεση τα ερω¬ 
τήματα στο Γ ραφείο Νομικού Συμβούλου του Υπουργείου. 

γ. Την έγκριση χορήγησης αντιγράφων πρωτοτύπων 
εγγράφων με διαβάθμιση άκρως απόρρητο, απόρρητο 
και εμπιστευτικό. 

δ. Τη συγκρότηση Επιτροπών εκκαθάρισης των αρχεί¬ 
ων της μονάδος της οποίας προΐστανται. 

2. Εκτός από τις γενικές αρμοδιότητες της ανωτέρω πα¬ 
ραγράφου 1 αυτού του άρθρου οι Διευθυντές και οι νόμι¬ 


μοι αναπληρωτές τους έχουν δικαίωμα υπογραφής εγ¬ 
γράφων «με εντολή Υφυπουργού» και για τα εξής θέματα: 

α. ΔΙΕΥΘΥΝΤΗΣ ΔΙΕΥΘΥΝΣΗΣ ΕΠΑΓΓΕΛΜΑΤΩΝ ΥΓΕΙ¬ 
ΑΣ ΚΑΙ ΠΡΟΝΟΙΑΣ 

1. Την τοποθέτηση Μαιών αλλοδαπής πλην Ε.Ε. για 
πρακτική άσκηση. 

2. Τις αποφάσεις ανάκλησης οδοντιατρικού και ιατρι¬ 
κού επαγγέλματος λόγω συνταξιοδότησης από το ΤΣΑΥ. 

β. ΔΙΕΥΘΥΝΤΗΣ ΔΙΕΥΘΥΝΣΗΣ ΠΡΟΣΩΠΙΚΟΥ ΝΟΜΙ¬ 
ΚΩΝ ΠΡΟΣΩΠΩΝ 

1. Την παράταση παραμονής των στρατευμένων ιατρών 
στη θέση του Περιφερειακού Ιατρείου που κατέχουν, με¬ 
τά την αποστράτευσή τους για συμπλήρωση της ετήσιας 
υποχρεωτικής υπηρεσίας υπαίθρου. 

2. Την προκήρυξη της πλήρωσης των θέσεων ιατρών 
υποχρέων υπηρεσίας υπαίθρου στα Περιφερειακά Ια¬ 
τρεία και Κέντρα Υγείας. 

γ. ΔΙΕΥΘΥΝΤΗΣ ΔΙΕΥΘΥΝΣΗΣ ΔΗΜΟΣΙΑΣ ΥΓΙΕΙΝΗΣ 

1. Την εντολή για διενέργεια ελέγχων σε αντικείμενα αρ¬ 
μοδιότητας της Διεύθυνσης, την αξιολόγηση των αποτελε¬ 
σμάτων και την υποβολή προτάσεων για τη λήψη μέτρων. 

2. Την εντολή διενέργειας ελέγχων και δειγματοληψιών. 

δ. ΔΙΕΥΘΥΝΤΗΣ ΔΙΕΥΘΥΝΣΗΣ ΥΓΙΕΙΝΗΣ ΠΕΡΙΒΑΛΛΟ¬ 
ΝΤΟΣ 

1. Την εντολή για διενέργεια Δευτεροβάθμιων ελέγχων 
σε αντικείμενα αρμοδιότητας της Διεύθυνσης, την αξιο¬ 
λόγηση των αποτελεσμάτων και την υποβολή προτάσεων 
για τη λήψη μέτρων. 

2. Την εντολή διενέργειας ελέγχων και δειγματοληψιών. 

3. Την εισήγηση για την ανάθεση ερευνητικών προ¬ 
γραμμάτων σε Ανώτατα Εκπαιδευτικά Ιδρύματα. 

4. Την πρόταση γενικών όρων και μέτρων υγειονομικής 
προστασίας του περιβάλλοντος. 

5. Την εντολή για διενέργεια δευτεροβαθμίων ελέγχων 
σε Βιομηχανίες, Βιοτεχνίες και εγκαταστάσεις αντιρρύ- 
πανσης, βάσει προγράμματος. 

ε. ΔΙΕΥΘΥΝΤΗΣ ΔΙΕΥΘΥΝΣΗΣ ΦΑΡΜΑΚΩΝ ΚΑΙ ΦΑΡ¬ 
ΜΑΚΕΙΩΝ 

1. Τη σύνταξη των τεχνικών προδιαγραφών ναρκωτικών 
φαρμάκων για τον ετήσιο προγραμματισμό. 

2. Την ετήσια έκθεση για τα ναρκωτικά και τα στατιστικά 
στοιχεία διακίνησής τους που αποστέλλονται στους Διε¬ 
θνείς Οργανισμούς. 

3. Την έγκριση χορήγησης ναρκωτικών σε ασθενείς κα¬ 
τόπιν ερωτημάτων Νομαρχιακών Αυτοδιοικήσεων, ΙΚΑ 
και λοιπών Ασφαλιστικών Οργανισμών, μετά από γνωμο¬ 
δότηση της Επιτροπής Ναρκωτικών. 

στ. ΔΙΕΥΘΥΝΤΗΣ ΔΙΕΥΘΥΝΣΗΣ ΟΙΚΟΝΟΜΙΚΟΥ 

Τα οικονομικά θέματα σύμφωνα με τα οριζόμενα στο 
άρθρο 7 της 27304/17.3.2004 (ΦΕΚ 517/Β') κοινής από¬ 
φασης του Πρωθυπουργού και του Υπουργού Υγείας και 
Πρόνοιας, ήτοι: 

1. Την έκδοση αποφάσεων ορισμού ή αντικατάστασης 
υπολόγων διαχειριστών του Υπουργείου, μετά από πρό¬ 
ταση της Διεύθυνσης Προσωπικού. 

2. Την έκδοση αποφάσεων έγκρισης ανάληψης και διά¬ 
θεσης πιστώσεων, πράξεων αναγνώρισης δαπανών προς 
έκδοση χρηματικών ενταλμάτων, καθώς και αποφάσεων 
έκδοσης και παράτασης χρηματικών ενταλμάτων προ¬ 
πληρωμής σε εκτέλεση του τακτικού προϋπολογισμού 
και των ειδικών λογαριασμών ως και την έκδοση αποφά¬ 
σεων επιχορήγησης σε ιδρύματα και οργανισμούς ποσού 
15.001 Ευρώ μέχρι 88.000 Ευρώ. 

3. Την έκδοση εντολών κατανομής ποσού από 15.001 
Ευρώ μέχρι 88.000 Ευρώ για πίστωση των δευτεροβάθ¬ 
μιων λογαριασμών του Π.Δ.Ε., ύστερα από προγραμματι¬ 
κή Υπουργική απόφαση. 

4. Την κίνηση Τραπεζικών Λογαριασμών του Υπουργεί¬ 
ου με την έκδοση και υπογραφή επιταγών ανεξαρτήτου 
ποσού προς εκτέλεση των αποφάσεων των αρμοδίων ορ¬ 
γάνων. 

Δ. ΑΡΜΟΔΙΟΤΗΤΕΣ ΠΡΟ ΣΤΑΜΕΝΩΝ ΤΜΗΜΑΤΩΝ 
Άρθρο 8 

Μεταβίβαση δικαιώματος υπογραφής 
σε Προϊσταμένους Τμημάτων 

1. Οι Προϊστάμενοι Τμημάτων των Διευθύνσεων της Κε¬ 
ντρικής Υπηρεσίας του Υπουργείου και οι νόμιμοι ανα- 
πληρωτέςτουςέχουντο δικαίωμα υπογραφής εγγράφων 
«με εντολή Υφυπουργού» εκτός από τις αρμοδιότητες 
του άρθρου 121 του Π.Δ/τος 95/2000 και την παρακάτω 
αρμοδιότητα: 

• Τις προτάσεις προς τη Διεύθυνση Προμηθειών διακί¬ 
νησης υλικού της αρμοδιότητάς τους μέσω της Κ.Α.Υ. ή 
της Υπηρεσίας τους. 

2. Εκτός από τις γενικές αρμοδιότητες της ανωτέρω 
παραγράφου 1 αυτού του άρθρου οι προϊστάμενοι των 
Τμημάτων και οι νόμιμοι αναπληρωτές τους έχουν δικαί¬ 
ωμα υπογραφής εγγράφων «με εντολή Υφυπουργού» και 
για τα εξής επί μέρους θέματα: 

α. ΠΡΟΪΣΤΑΜΕΝΟΙ ΤΜΗΜΑΤΩΝ ΤΗΣ ΔΙΕΥΘΥΝΣΗΣ 
ΥΓΕΙΟΝΟΜΙΚΗΣ ΠΕΡΙΘΑΛΨΗΣ ΑΣΦΑΛΙΣΜΕΝΩΝ ΤΟΥ 
ΔΗΜΟΣΙΟΥ 

1. Την παραπομπή θεμάτων στην ειδική Υγειονομική 
Επιτροπή για γνωμοδότηση. 

β. ΠΡΟΪΣΤΑΜΕΝΟΣ ΤΜΗΜΑΤΟΣ ΤΗΣ ΔΙΕΥΘΥΝΣΗΣ 
ΠΡΟΣΩΠΙΚΟΥ ΝΟΜΙΚΩΝ ΠΡΟΣΩΠΩΝ 

1. Τις ανακοινώσεις διορισμού και παραίτησης ιατρών 
με θητεία και βεβαιώσεις μετά την εκπλήρωση υποχρεω¬ 
τικής υπηρεσίας υπαίθρου. 

γ. ΠΡΟΪΣΤΑΜΕΝΟΙ ΤΜΗΜΑΤΩΝ ΔΙΕΥΘΥΝΣΗΣ ΦΑΡΜΑ¬ 
ΚΩΝ ΚΑΙ ΦΑΡΜΑΚΕΙΩΝ 

1. Το μηνιαίο έλεγχο διαχείρισης ναρκωτικών Αθηνών, 
Θεσσαλονίκης και Κρήτης. 

δ. ΠΡΟΪΣΤΑΜΕΝΟΙ ΤΜΗΜΑΤΩΝ ΔΙΕΥΘΥΝΣΗΣ ΟΙΚΟ¬ 
ΝΟΜΙΚΟΥ 

Τα οικονομικά θέματα σύμφωνα με τα οριζόμενα στο 
άρθρο 7 της 27304/17.3.2004 (ΦΕΚ 517/Β') κοινής από¬ 
φασης του Πρωθυπουργού και του Υπουργού Υγείας και 
Πρόνοιας, ήτοι: 

1. Την έκδοση αποφάσεων έγκρισης ανάληψης και διά¬ 
θεσης πιστώσεων, πράξεων αναγνώρισης δαπανών προς 
έκδοση χρηματικών ενταλμάτων καθώς και αποφάσεις 
έκδοσης και παράτασης χρηματικών ενταλμάτων προ¬ 
πληρωμής σε εκτέλεση του τακτικού προϋπολογισμού 
και των ειδικών λογαριασμών ως και την έκδοση αποφά¬ 
σεων επιχορήγησης σε ιδρύματα και οργανισμούς για πο¬ 
σά μέχρι 15.000 Ευρώ. 

2. Την έκδοση εντολών κατανομής πιστώσεων ποσού 
μέχρι 15.000 Ευρώ για την πίστωση των δευτεροβαθμίων 
λογαριασμών του Π.Δ.Ε., ύστερα από προγραμματική 
Υπουργική απόφαση. 

Άρθρο 9 

Για την πραγματοποίηση οποιοσδήποτε δαπάνης και 
πριν από κάθε άλλη ενέργεια απαιτείται έκδοση απόφα¬ 


σης σκοπιμότητας, η οποία συντάσσεται από την καθ’ 
ύλην αρμόδια Διεύθυνση και υπογράφεται από τα εξου¬ 
σιοδοτημένα, σύμφωνα με την παρούσα απόφαση όργα¬ 
να. 

Άρθρο 10 

Αρμοδιότητες προσυπογραφής 

Τα εξουσιοδοτημένα μετηνπαρούσα απόφαση όργανα 
κατά την υπογραφή των πράξεων από υπερκείμενα όργα¬ 
να σε περίπτωση διαφωνίας οφείλουν να τη διατυπώσουν 
εγγράφως. 

Όταν λείπει η γραπτή διαφωνία θεωρείται ότι συμφω¬ 
νούν με το περιεχόμενο του εγγράφου. 

Κανένας υπάλληλος δεν έχει δικαίωμα να αρνηθεί τη 
σύνταξη οποιουδήποτε εγγράφου, που διατάχθηκε από 
τον άμεσο προϊστάμενό του. 

Άρθρο 11 

Παραπομπή στο Αρχείο 

Τα όργανα τελικής υπογραφής κατά λόγο αρμοδιότη¬ 
τας μπορούν να παραπέμπουν στο Αρχείο υποθέσεις, 
που ολοκληρώθηκαν ή που δεν απαιτούν ενέργεια. 

Άρθρο 12 
Τελικές διατάξεις 

1. Σε κάθε περίπτωση έκδοσης πράξεων, σύμφωνα με 
την απόφαση αυτή, θα πρέπει στο σκεπτικό τους να ανα¬ 
γράφεται αυτή η απόφαση. 

2. Οι εξουσιοδοτούμενοι με την απόφαση αυτή να υπο¬ 
γράφουν «με εντολή Υφυπουργού» υποχρεούνται να ενη¬ 
μερώνουν τα ανώτερα κλιμάκια για κάθε σοβαρό κατά την 
κρίση τους θέμα. 

3. Απάτη δημοσίευση της απόφασης αυτής καταργείται 
κάθε άλλη προηγούμενη που ρυθμίζει όμοια θέματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 2004 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΓΙΑΝΝΟΠΟΥΛΟΣ 
-♦- 

Αριθ. 22367/Ζ ( 5 ) 

Σύσταση Διευθυντικής Επιτροπής για την παρακολού¬ 
θηση του έργου «Ενίσχυση της πληρότητας, της 
ασφάλειας και της ταχύτητας στην ενημέρωση των 
επιχειρήσεων Μ.Μ.Ε και των πολιτών, με επέκταση και 
αναβάθμιση του ΟΠΣ της Γενικής Γραμματείας Επι¬ 
κοινωνίας και Γενικής Γραμματείας Ενημέρωσης και 
εκσυγχρονισμό της δικτυακής και επικοινωνιακής 
υποδομής. 

Ο ΥΠΟΥΡΓΟΣ ΕΠΙΚΡΑΤΕΙΑΣ 

Έχοντας υπόψη: 

1. Τις διατάξεις του Π.Δ.258/1993 «Περί Οργανισμού 
της Γενικής Γραμματείας Τύπου και Πληροφοριών του 
Υπουργείου Προεδρίαςτης Κυβέρνησης», όπως έχει τρο¬ 
ποποιηθεί και ισχύει. 

2. Τις διατάξεις του Π.Δ. 181/1994 (ΦΕΚ 116/Α/7.7.1994) 
«Συγκρότηση της Γενικής Γραμματείας Τύπου και Πλη¬ 
ροφοριών σε Υπουργείο Τύπου και Μέσων Μαζικής Ενη¬ 
μέρωσης και καθορισμός των αρμοδιοτήτων του». 

3. Τις διατάξεις του άρθρου 2 του Ν. 3242/2004 (ΦΕΚ 
102/Α724.5.2004) «Ρυθμίσεις για την οργάνωση και λει¬ 
τουργία της Κυβέρνησης, τη διοικητική διαδικασία και 
τους ΟΤΑ». 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Τις διατάξεις του άρθρου 25 παρ. 2 του Ν.3166/2003 
(ΦΕΚ 178/Α72.7.2003) «Οργάνωση και λειτουργία των 
Γραφείων Τύπου και Επικοινωνίας του Υπουργείου Τύπου 
και Μέσων Μαζικής Ενημέρωσης και ρυθμίσεις για τον ευ¬ 
ρύτερο τομέα των μέσων ενημέρωσης». 

5. Την υπ’ αριθμ. 26540/Η/5.12.2003 «Διακήρυξη διε¬ 
θνούς ανοικτού διαγωνισμού με κριτήριο αξιολόγησης 
την πλέον συμφέρουσα από οικονομική άποψη προσφο¬ 
ρά, σε Ευρώ, για την επιλογή αναδόχου για την ενίσχυση 
της πληρότητας της ασφάλειας και της ταχύτητας στην 
ενημέρωση των επιχειρήσεων ΜΜΕ και των πολιτών, με 
επέκταση και αναβάθμιση του Ολοκληρωμένου Πληρο¬ 
φοριακού Συστήματος και εκσυγχρονισμό της δικτυακής 
και επικοινωνιακής υποδομής». 

6. Την υπ’ αριθμ. 18354/Η/8.10.2004 απόφαση ανάθε¬ 
σης του έργου «Ενίσχυση της πληρότητας, της ασφά¬ 
λειας και της ταχύτητας στην Ενημέρωση των Επιχειρή¬ 
σεων ΜΜΕ και των πολιτών, με επέκταση και αναβάθμιση 
του Ολοκληρωμένου Πληροφοριακού Συστήματος της 
Υπηρεσίας και εκσυγχρονισμό της δικτυακής και επικοι- 
νωνιακής υποδομής». 

7. Τις διατάξεις του άρθρου 1 του Ν. 301/1976 (ΦΕΚ91/ 
Α720.4.1976) «Περί της εις την Εφημερίδα της Κυβερνή- 
σεως δημοσιευομένης ύλης και ρυθμίσεις θεμάτων ανα- 
φερομένων εις την έκδοσιν και κυκλοφορίαν ταύτης». 

8. Την ανάγκη νια επιτελική παρακολούθηση του έργου 
«Ενίσχυση της πληρότητας, της ασφάλειας και της ταχύ¬ 
τητας στην ενημέρωση των επιχειρήσεων ΜΜΕ και των 
πολιτών με επέκταση και αναβάθμιση του ΟΠΣ της Γενι¬ 
κής Γ ραμματείας Επικοινωνίας και Γ ενικής Γ ραμματείας 
Ενημέρωσης και εκσυγχρονισμό της δικτυακής και επι- 
κοινωνιακής υποδομής» (Υπηρεσιακό Σημείωμα υπ’ 
αριθμ. 3690/Ια/23.11.2004). 

9. Την υπ’ αριθμ. Υ93/26.5.2004 (ΦΕΚ789/Β726.5.2004) 
απόφαση του Πρωθυπουργού «Καθορισμός αρμοδιοτή¬ 
των του Υπουργού Επικράτειας», αποφασίζουμε: 

Συστήνουμε Διευθυντική Επιτροπή στη Γενική Γραμμα- 
τεία Επικοινωνίας και Γενική Γραμματεία Ενημέρωσης, 
στην οποία θα μετέχουν: 

Α) Ένας (1) εκπρόσωπος του Τεχνικού Συμβούλου του 
έργου. 

Β) Ένας (1) καθηγητής Πανεπιστημίου, ειδικότητας 
Πληροφορικής. 

Γ) Δύο (2) υψηλόβαθμα στελέχη του αναδόχου (ο Επι¬ 
τελικός Διευθυντής του έργου-ΡΐΌ)θοΙ ΕχθουΙίνθ Μαπα- 
9 ΘΓ και ο Διευθυντής Έργου - Ργο]θοΙ Μεπαρθή . 

Δ) Δύο (2) υψηλόβαθμα στελέχη έκτης Υπηρεσίας. 

Ε) Ένας (1) υπάλληλος της Υπηρεσίας ωςγραμματέας. 

Οι κύριες αρμοδιότητες της Διευθυντικής Επιτροπής 
είναι οι ακόλουθες: 

- Η επιτελική παρακολούθηση της πορείας του έργου 
και της επιτυχούς εκπλήρωσης των στρατηγικών στόχων 
του έργου. 

- Η ενημέρωση των επιτελικών διοικήσεων της Υπηρε¬ 
σίας και του Αναδόχου για την εξέλιξη του έργου, αλλά 
και για θέματα προς επίλυση, που δεν έχουν επιλυθεί στο 
τακτικό επίπεδο. 

- Η διευθέτηση ζητημάτων που άπτονται της σχετικής 
Σύμβασης και επηρεάζουν την επιτυχή ολοκλήρωση του 
έργου. 

- Η προβολή του Έργου, με την έκδοση Δελτίων Τύπου 
ή άλλου είδους μέσα που προάγουν τη δημοσιότητα του 
έργου. 

Η Επιτροπή θα συνεδριάζει εκτός κανονικού ωραρίου 


της Υπηρεσίας και θα είναι αμειβόμενη. Ο καθορισμός 
της αποζημίωσης των μελών της Επιτροπής θα γίνει σύμ¬ 
φωνα με τις διατάξεις του άρθρου 17 παρ. 2 περ. ιγ' του 
Ν. 3205/2003. 

Η θητεία της Επιτροπής ορίζεται σε ένα (1) έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 2004 

Ο ΥΠΟΥΡΓΟΣ 

ΘΕΟΔΩΡΟΣ ΡΟΥΣΟΠΟΥΛΟΣ 


Ανάκληση της υπ’ αριθμ. 9740/27.9.2002 (ΦΕΚ 1204 
Β726.8.2003) απόφασης του Γενικού Γραμματέα Πε¬ 
ριφέρειας Κεντρικής Μακεδονίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Μετην 21914/3.11.2004 απόφαση του Γ ενικού Γ ραμμα- 
τέα Περιφέρειας Κεντρικής Μακεδονίας ανακαλείται η 
υπ’ αριθμ. 9740/27.9.2002 (ΦΕΚ 1204/26.8.2003) από¬ 
φασης περί απόκτησης της Ελληνικής ιθαγένειας της 
ομογενούς ΜΠΟΣΤΑΝΤΖΙΕΒΑ ΑΝΝΑΣ του ΙΒΑΝ και της 
ΘΕΟΔΩΡΑΣ. 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 
-♦- 

Αριθ. 137626-Δ4 (7) 

Τροποποίηση της υπ’ αριθμ. 47407/Δ4/15.5.2003 απόφα¬ 
σης του Υπουργείου Εθνικής Παιδείας και θρησκευ¬ 
μάτων. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 56του Ν. 1566/1985 (Α' 167) 
για τη δομή και λειτουργία της Δευτεροβάθμιας Εκπαί¬ 
δευσης. 

2. Την υπ’ αριθμ. 47407/Δ4/15.5.2003 «Ορισμός έδρας 
Γ ραφείων Δ/θμιας Εκπ/σης και καθορισμός περιοχών αρ¬ 
μοδιότητας». 

3. Το υπ’ αριθμ. 3238/28.9.2004 έγγραφο της Διεύθυν¬ 
σης Δευτεροβάθμιας Εκπαίδευσης Ν. Λάρισας. 

4. Την υπ’ αριθμ. 37876/ΣΤ5/26.4.2004 κοινή απόφαση 
του Πρωθυπουργού και της Υπουργού Εθνικής Παιδείας 
και Θρησκευμάτων «Καθορισμός αρμοδιοτήτωντων Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων» (Β' 608). 

5. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Τροποποιούμε την υπ’ αριθμ. 47407/Δ1/15.5.2003 από¬ 
φαση και ορίζουμε ότι το Γυμνάσιο Λάρισας θα υπάγεται 
στο εξής στην περιοχή αρμοδιότητας της Διεύθυνσης 
Δευτεροβάθμιας Εκπαίδευσης αυτή του 3ου Γραφείου 
που ανήκει μέχρι σήμερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Δεκεμβρίου 2004 

Ο ΥΦΥΠΟΥΡΓΟΣ 

ΓΕΩΡΓΙΟΣ ΚΑΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




